**Rekod Hak Asasi Malaysia bakal disemak oleh Rekod Penilaian Berkala Sejagat (UPR)**

**GENEVA (6 November 2018)** – Rekod hak asasi manusia Malaysia akan disemak oleh Kumpulan Kerja Penilaian Berkala Sejagat (UPR) Majlis Hak Asasi Manusia (HRC), Pertubuhan Bangsa-Bangsa Bersatu (PBB) buat kali ketiga pada 8 November 2018 (Khamis) dalam satu mesyuarat yang akan disiarkan [secara langsung](http://webtv.un.org/).

Malaysia adalah salah satu daripada 14 negara yang akan disemak oleh Kumpulan Kerja UPR pada sesi akan datang bermula dari 5 hingga 16 November. [Penilaian UPR pertama dan kedua](https://www.ohchr.org/EN/HRBodies/UPR/Pages/MYindex.aspx) Malaysia telah diadakan, masing-masing pada bulan Februari 2009 dan Oktober 2013.

Dokumen-dokumen yang menjadi asas kepada penilaian tersebut adalah 1) laporan nasional – maklumat yang disediakan oleh negara yang disemak; 2) maklumat  yang diperolehi dari laporan-laporan pakar dan kumpulan hak asasi manusia bebas, yang dikenali sebagai Prosedur Khas, badan-badan triti hak asasi manusia dan entiti-entiti PBB yang lain; 3) maklumat yang disediakan oleh pihak-pihak berkepentingan yang lain termasuk institusi-institusi hak asasi manusia kebangsaan, organisasi serantau, dan organisasi-organisasi masyarakat sivil.

Ketiga-tiga **laporan** tersebut yang menjadi asas kepada penilaian bagi Malaysia pada 8 November boleh didapati [di sini](https://www.ohchr.org/EN/HRBodies/UPR/Pages/MYindex.aspx).

**Lokasi**: Bilik 20, Palais des Nations, Geneva

**Masa dan Tarikh**: 14.30 – 18.00, Khamis, 8 November (waktu Geneva, GMT +1 jam)

UPR merupakan satu proses unik melibatkan penilaian secara berkala terhadap rekod hak asasi manusia kesemua 193 Negara Anggota PBB. Sejak mesyuarat pertama yang diadakan pada bulan April 2008, kesemua 193 Negara Anggota PBB telah pun dinilai sebanyak dua kali dalam kitaran pertama dan kedua UPR. Pada kitaran UPR ketiga, negara-negara sekali lagi harus menyatakan langkah-langkah yang telah diambil bagi menunaikan komitmen mereka dalam melaksanakan syor-syor yang telah diterima dalam penilaian-penilaian sebelumnya. Negara-negara yang dinilai juga harus memaklumkan tentang perkembangan terkini mengenai keadaan hak asasi manusia di negara tersebut.

Delegasi Malaysia akan diketuai oleh Dato’ Seri Ramlan IBRAHIM, Ketua Setiausaha.Kementerian Luar Negeri.

Tiga wakil negara yang berkhidmat sebagai pelapor ("troika") bagi penilaian terhadap Malaysia adalah: Afrika Selatan, Nepal dan Cuba.

Sesi **webcast** akan disiarkan di <http://webtv.un.org>

Senarai wakil-wakil Negara Anggota yang akan membuat intervensi and segala kenyataan tersedia yang akan dibentangkan semasa penilaian Malaysia akan dipaparkan di [UPR Extranet](https://extranet.ohchr.org/_layouts/OHCHR.CustomLogin/OHCHRLogin.aspx?ReturnUrl=%2fsites%2fupr%2fSessions%2f31session%2fMauritius%2f_layouts%2fAuthenticate.aspx%3fSource%3d%252Fsites%252Fupr%252FSessions%252F31session%252FMauritius%252FPages%252Fdefault%252Easpx&Source=%2Fsites%2Fupr%2FSessions%2F31session%2FMauritius%2FPages%2Fdefault%2Easpx) [nama pengguna:  **hrc extranet** (dengan ruang); kata laluan: **1session**].

Kumpulan Kerja UPR dijadualkan untuk menerima pakai syor-syor yang ditujukan kepada Malaysia pada 17:00, 13 November. Negara yang dinilai boleh menyatakan pendiriannya terhadap syor-syor yang diberikan semasa sesi penilaian. Syor-syor ini akan dikongsi dengan pihak media terlebih dahulu pada hari berkenaan.

TAMAT

Untuk maklumat lanjut dan permintaan berkaitan dengan media, sila hubungi Rolando Gómez di +41 (0) 22 917 9711 / rgomez@ohchr.org , Sarah Lubbersen di +41 (0) 22 917 9813 / slubbersen@ohchr.org atau Cédric Sapey di +41 (0) 22 917 9845 / csapey@ohchr.org

Untuk memahami Kajian Berkala Universal dengan lebih lanjut, sila lawati : [www.ohchr.org/hrc/upr](http://www.ohchr.org/hrc/upr)

Majlis Hak Asasi Manusia, ikuti kami di media sosial: [**Facebook**](https://www.facebook.com/UNHRC)  [**Twitter**](https://twitter.com/UN_HRC)  [**YouTube**](https://www.youtube.com/c/UNHumanRightsCouncil)[**Instagram**](https://www.instagram.com/humanrightscouncil/)